
Pirkimo sąlygų 3 priedas „Techninė specifikacija“
TECHNINĖ SPECIFIKACIJA

1. PIRKIMO OBJEKTAS 
1.1. Rangovas privalo atlikti vėdinimo sistemų, esančių adresu Liepų g. 16, Zabieliškio k., Kėdainių raj., elektros ir automatikos įrangos projektavimo ir atnaujinimo darbus, apimančius paprastojo remonto lygmens vėdinimo, elektros ir automatikos sistemų modernizavimą (toliau – Pirkimo objektas)
2. REIKALAVIMAI PIRKIMO OBJEKTUI
2.1. Projektinė dokumentacija prieš darbų pradžią turi būti suderinta su VšĮ Kauno regiono atliekų tvarkymo centras atsakingais atstovais.
2.2. Projektinė dokumentacija turi būti parengta pagal galiojančius LR statybos techninius reglamentus, normatyvinius dokumentus ir teisės aktus.
2.3. Paslaugų teikėjas privalo užtikrinti atitiktį ypatingos svarbos informacinės infrastruktūros (YSII) „Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas“ (patvirtinto Lietuvos Respublikos Vyriausybės 2018 m. rugpjūčio 5 d. nutarimu Nr. 818) reikalavimams. Įranga, turinti MAC adresus, prieš pateikiant turi būti suderinta su Užsakovu.
2.4. Visi darbai turi būti atliekami pagal galiojančius norminius aktus, standartus bei statybos darbų reglamentus.
2.5. Darbams atlikti turi būti naudojamos naujos, nenaudotos, Lietuvos Respublikoje ir ES šalyse sertifikuotos atsarginės dalys, medžiagos, detalės bei gaminiai. Medžiagomis ir dalimis, reikalingomis numatytų darbų atlikimui, tiekėjas apsirūpina savo jėgomis.
2.6. Rangovas, vykdydamas darbus perkančiosios organizacijos teritorijoje ar patalpose, atsako už savo darbų bei tiekiamų komplektuojamų gaminių ir prekių kokybę, už savo darbuotojų darbo drausmę, higienos, darbuotojų saugos ir sveikatos, priešgaisrinės ir aplinkos apsaugos reikalavimų laikymąsi.
2.7. Darbus pradėti vykdyti tik suderinus su perkančiosios organizacijos atsakingais asmenimis bei gavus leidimą darbų atlikimui. Darbai bus atliekami veikiančiame objekte, todėl atlikimo laikas privalo būti derinamas iš anksto su perkančiosios organizacijos atsakingais asmenimis. Darbai bus atliekami tik po darbo valandų ir savaitgaliais. 
2.8. Darbai bus atliekami aukštyje, tiekėjas privalo užtikrinti reikiamą įrangą, instrumentus ir priemones.
2.9. Rangovas privalo užtikrinti, kad Pirkimo objekto sprendimai ir įranga bus techniškai suderinami su veikiančiomis sistemomis.
2.10. Kiekvieną dieną baigus darbus darbo vieta turi būti paliekama tvarkinga.
2.11. Užsakovas turi teisę kontroliuoti ir prižiūrėti atliekamų darbų eigą ir kokybę, darbų grafiko laikymąsi, tiekėjo tiekiamų gaminių, prekių ir medžiagų kokybę.

3. PIRKIMO OBJEKTO APIMTYS
3.1. Parengti Pirkimo objekto būtinųjų projekto dalių atnaujinimo projektinę dokumentaciją.
3.2. Paskaičiuoti ir parinkti reikiamo oro srauto kiekio ir pasipriešinimo ventiliatorių (sprogiai aplinkai), bei jį sumontuoti.
3.3. Pakeisti senas kabelines konstrukcijas.
3.4. Sumontuoti naujus kabelius.
3.5. Suprojektuoti ir sumontuoti naują vėdinimo sistemos automatikos valdymo skydą.
3.6. Perduoti visus stebėjimo ir valdymo duomenis į WinCC Scada sistemą.
3.7. Atlikti susidėvėjusių ortakių tinklų remontą.
3.8. Pakeisti susidėvėjusias ortakių tvirtinimo ir laikančiąsias konstrukcijas.
3.9. Demontuoti seną įrangą.
3.10. Įsivertinti laikinos konstrukcijos gamybą ventiliatoriaus montavimui ir ortakių laikančiųjų konstrukcijų pakeitimui, nes nėra galimybės naudoti keltuvo ar pastolių dėl esamos technologinės įrangos toje vietoje.

4. BENDRIEJI DARBAI

4.1.  Bendrieji reikalavimai
4.1.1. Prieš pradedant instaliavimo darbus parengti vėdinimo sistemos automatikos valdymo projektą, įskaitant specifikaciją ir jį suderinti su Užsakovu;
4.1.2. Nutiesti naujus kabelius ir prijungti naujai sumontuotą variklį, sumontuoti automatikos valdymo skydą bei kitus įrenginius;
4.1.3.  Automatikos valdymo skyde AVS numatyti:
· Dažnio keitiklį;
· Įtampos kontrolės relę;
· 0,4kV įtampos automatinius išjungiklius;
· 0,4kV įtampos skirtuminės srovės išjungiklius;
· Viršįtampių ribotuvą;
· Automatiniam ir rankiniam variklių valdymui reikalingą komutacinę ir signalizacijos įrangą;
· Programuojamus loginius valdiklius (PLV);
· Valdymo panelę (OP);
· Vėdinimo sistemos valdymo spintos apšvietimą;
· Mikroklimato palaikymo įrangą
4.1.4. Naujos elektros įrangos montavimui naudoti metalinius paskirstymo skydus, tinkamus naudoti 0,4 kV 50Hz įtampos tinkle. Skydas aptarnaujamas iš priekinės pusės. Durys turi būti rakinamos, atsidaryti 120° kampu, turi turėti durų padėties fiksaciją. Skydas turi būti atsparus smūgiams IK10, apsaugos laipsnis nemažiau IP42. Vėdinimo sistemos valdymo skydui esant lauke, naudoti antivandalines armuotas plastikines spintas iš stiklo pluošto pagal reikalavimus (4.1 punktas, 1 lentelė)
4.1.5. Visi kabelių sujungimai turi būti valdymo spintoje;
4.1.6. Esant reikalui, perkloti kabelius tarp valdymo spintos ir automatikos įrenginių. Jėgos ir signaliniai kabeliai negali būti klojami viename apsauginiame vamzdyje. Apsauginiu vamzdžių skersmuo turi būti 50 % didesnis nei į juos instaliuojami kabeliai, vamzdžių galus užsandarinti (užsandarinti montažinėmis putomis, putų turi būti pripurkšta, ne daugiau kaip 5cm nuo apsauginių vamzdžių galų) taip, kad reikalui esant, kabelius būtų galima lengvai pakeisti. 
4.1.7. Naujai sumontuotame valdymo automatikos ir paskirstymo skyde instaliuoti ir integruoti įrangą, reikalingą vėdinimo sistemos valdymui. Įdiegti įrangą reikalingą duomenų nuskaitymui ir darbo parametrų kontrolei iš esamos Siemens WinCC SCADA sistemos. Duomenų mainus tarp vėdinimo sistemos ir SCADA sistemos įgyvendinti Modbus protokolu, tam įdiegiant Modbus OPC programinę įrangą su licencija;
4.1.8. Pateikti dokumentaciją:
· Panaudotų medžiagų, gaminių, detalių kokybę patvirtinančius dokumentus;
· 3 atspausdintas projekto kopijas, įrengimų pasus, vartotojo instrukcijas;
· Skaitmeninėje laikmenoje pateikti ventiliacijos sistemos projektus pdf. bei redaguojamu AutoCad formatu, įrengimų pasus, vartotojo instrukcijas;
· Sumontuotos įrangos naujumo deklaraciją, įskaitant valdiklius ir ryšio įrangą;
· Atlikti įrenginių įžeminimų ir izoliacijos varžų matavimus, pateikti dokumentus;
· Dokumentaciją pateikti lietuvių kalba;
· Pateikti visų automatikos ir ryšio įrenginių gamyklinius numerius;
· Visa esama išmontuojama įranga turi būti perduota Užsakovo atsakingiems padaliniams;
· Pateikti automatikos valdymo spintos nuotraukas prieš (jei ne nauja statyba) ir po atliktų darbų.

4.2.  Proceso valdymas
	Vėdinimo sistemos valdymas ir automatizavimas projektuojamas dviem atskirais valdymo režimais – automatiniu ir rankiniu. Pagrindinis valdymas atliekamas automatiniame valdymo režime iš programuojamo loginio valdiklio PLV. Programuojamas loginis valdiklis (toliau PLV) turi dirbti nepriklausomai ir užtikrinti patikimą ir savalaikį duomenų perdavimą į centrinę dispečerinę. 
	Vėdinimo sistemos PLV fiksuojami signalai: 
· Ventiliatoriaus darbas (skaitmeninis signalas); 
· Ventiliatoriaus avarija (skaitmeninis signalas, iššifravimas pagal kodą);
· Ventiliatoriaus srovė (skaitmeninis signalas); 
· Ventiliatoriaus dažnis (skaitmeninis signalas);
· Ventiliatoriaus darbo valandos (skaitmeninis signalas);
· Pavaros pozicija (skaitmeninis signalas);
· Vandens temperatūra(skaitmeninis signalas);
· Paduodamo oro slėgis(skaitmeninis signalas);
· Paduodamo oro temperatūra(skaitmeninis signalas);
· Įtampos kontrolės būsena(skaitmeninis signalas);
	Vėdinimo sistema turi būti suprojektuota taip, kad PLV paprogramių valdymą ir būsenų statusus, galima būtu valdyti ir stebėti iš centrinės dispečerinės SCADA sistemos ir iš skydo operatoriaus panelės (toliau OP).  
	PLV ir OP komplektuojami su licencijuota programine įranga. Turi būti numatyta duomenų perdavimo magistralė komunikaciniu protokolu iš dažnio keitiklio. Visi protokolų aprašymai, programiniai kodai ir prisijungimai turi būti perduoti Užsakovui.
Esamai Siemens SCADA sistemai reikia sukurti vėdinimo sistemos darbinius langus, su technologinio proceso  informacinių ir kiekybinių parametrų atvaizdavimu.  
Avarinių pranešimų/įvykių sąrašas turi būti suderintas su Užsakovo. Turi būti pateiktas failas pranešimų importavimui į esamą Siemens WinCC 8.1 SCADA sistemą. Avarinių pranešimų/įvykių sąrašas turi turėti su Užsakovu suderintus atskirus stulpelius: pvz. PRANEŠIMAS, VIETA, KODAS.
Turi būti pateiktas kintamųjų sąrašas įtraukimui į TagLogging nurodant kintamojo pavadinimą, archyvo pavadinimą ir archyvavimo laikotarpį/dažnumą.
Pateikti grafinius vaizdus (PDL) padarytus su Siemens WinCC 8.1 ir atitinkančius sekančius reikalavimus:
    a) schemos lango rezoliucija turi būti suderinta su Užsakovu,
    b) kiti langai (parametrai, grafikai, ...) turi neviršyti nurodytų išmatavimų,
Naujų ataskaitų sukūrimas. Ataskaitų formavimas turi būti už: valandą, 24 valandas (parą), savaitę (7 paras, 168 valandas), mėnesį (nuo 28 parų iki 31 paros, 672...744 valandų), metus (12 mėnesių). Visos datos ir laikai turi būti laisvai pasirenkami ir nepririšti prie 00,00 valandų (neturi būti automatinio nustatymo), numatyti ataskaitų eksportavimą į *.csv formato bylą(-as).
Vartotojų veiksmų archyvas – scada sistema turi būti papildoma vartotojų veiksmų archyvu, fiksuojančiu visus operatorių veiksmus atliekamus su naujais diegiamais objektais. Turi būti fiksuojami nustatymų pakeitimai fiksuojant naują reikšme ir prieš tai buvusią, bei valdymo komandų siuntimas į objektą.
Projektuojamo objekto lokali valdymo sistema turi būti pilnai integruojama į Užsakovo esamą Siemens WinCC SCADA sistemą, suderinama tiek aparatūriškai, tiek programiškai ir suderinta su Užsakovu. Aparatūrinis ir programinis suderinamumas turi būti patvirtintas įrangos gamintojo.
Visi reikalingi PLV programavimo darbai atliekami pagal Rangovo pateiktą iš anksto suderintą projektą ir algoritmą su Užsakovu, bet ne vėliau kaip 10 dienų iki programavimo darbų pradžios. Tiekėjas privalo Užsakovui pateikti automatizacijos dalies darbo projektą, kuriame privaloma tokia informacija:
· Tikslūs valdiklių ir komunikacinių modulių (jei tokie naudojami) modeliai bei tipai;
· Su komunikaciniu protokolu susiję parametrai (išskyrus IP adresą, kurį nurodo Užsakovas);
Rangovas turi pateikti visų įrenginių Modbus registrų lentelę su visais būtinais kintamaisiais, reikalingais pilnam vėdinimo sistemos valdymui bei atvaizdavimui dispečerinėje. Lentelėje turi būti nurodyta Modbus tipas, Modbus ID, Modbus registras, kintamojo tipas, kintamojo paskirtis (tik nuskaityti, ar nuskaityti ir įrašyti.). Signalų mainų lentelė turi apimti:
· Technologiniais signalų žymėjimais pagal su Užsakovu suderintą žymėjimo logiką;
· Technologiniais įrenginių bei jų signalų pavadinimais lietuvių kalba;
· Signalų kryptimi (skaitymas ar rašymas);
· Analoginių signalų matavimo vienetais, skaliavimu, min ir max reikšmėmis;
· Diskretinių signalų 0 ir 1 reikšmėmis;
· Signalų adresai pagal numatytą komunikacinį protokolą;
· Diskretinių signalų tipu (valdymo komanda, įvykis, perspėjimas, avarija ir t.t.);
 Rangovas taip pat turi pateikti:
· Esamos Siemens WinCC V8.1 licencijos išplėtimą. Šiuo metu įdiegta licencija su 128 kintamaisiais (WinCC V8.1 RT 128). Reikalinga išplėsti licenciją iki 512 kintamųjų.
· Modbus OPC programinę įrangą su licencija (duomenų nuskaitymui iš nutolusių objektų)
· Detalų valdymo algoritmą, kuriame nurodoma bei aprašoma visa būtina programavimui informacija: valdiklių įėjimai – išėjimai, vidiniai signalai, jų tarpusavio sąveika, loginės diagramos, automatinio bei rankinio valdymų režimai bei sekos, technologiniai režimai, apsaugos bei blokuotės, formuojami avariniai, perspėjimo bei darbiniai pranešimai, signalų sąsaja su vizualizacija.
· Modulinę pavarą, 24AC/DC, 1.2-6.5Nm, 0-10V
· 4Nm 24VDV pavarą su spyruokle
· Slėgio daviklį IP67, 4-20mA, 0-5000PA
· Kanalinį temperatūros daviklį IP67, 150mm, 4-20mA, -30-+70℃
· Temperatūros daviklį su montavimo gilze, montavimui į vamzdį, 50mm, 4-20mA, -30-+70℃
· Dažnio keitiklį su modbus protokolu.
· Oro tiekimo ventiliatorių sprogiai zonai.
· Nerūdijančio plieno tvirtinimus 
· Ortakius
· Kabelines konstrukcijas
· Jėgos ir valdymo kabelius
Darbo projektas, visa įranga, medžiagos, trūkstamos licencijos tiekiami pagal šį projektą. Valdymo algoritmas, apmokymai, dokumentacijos parengimas bei visi kiti darbai, būtini šiai užduočiai atlikti, turi būti įtraukti į pasiūlymo kainą. Rangovas, baigęs darbus, privalo pateikti Užsakovui visos programuojamos įrangos programinius išeities tekstus su aiškiais komentarais skaitmeniniame formate, su galimybe atidaryti, be apribojimų redaguoti, išsaugoti ir užkrauti į programuojamus įrenginius. Taip pat turi būti pateikti visi naudojami slaptažodžiai, valdiklio valdymo algoritmas bei kita pagalbinė informacija susijusi su programų redagavimu. 
4.3.  Techniniai reikalavimai
4.3.1. Valdymo ir paskirstymo skydai.
	Valdymo ir paskirstymo skydas (orientaciniai išmatavimai 1250x800x400mm) tinkamas naudojimui 230 - 400 V įtampos, 50 Hz dažnio elektros energijos tinkluose su įžeminta neutrale, skirtas vidaus sąlygomis, montuojamas ant pagrindo arba tvirtinamas prie sienos.  
	Skydas pateikiamas su automatine mikroklimato palaikymo įranga, kuri apskaičiuota pagal konkretaus skydo išmatavimo dydžius. Valdymo skydas bei jos komponentai, turi atlaikyti terminį ir dinaminį poveikį, kylantį dėl trumpo jungimo srovės, be žalos personalui arba įrangos sugadinimo. 
4.3.2. Programuojamas loginis valdiklis.
1 lentelė.
	Eil. Nr.
	Techniniai parametrai ir reikalavimai
	Dydis, sąlyga

	1.
	Valdiklis turi būti modulinės konstrukcijos, susidėti iš procesoriaus ir įėjimų/ išėjimų signalų išplėtimo modulių
	

	2.
	Procesorius turi turėti įėjimų/ išėjimų signalus
	Ne mažiau 12 diskretinių įėjimų ir 8 diskretinių išėjimų.

	3.
	Galimybė plėsti įėjimų/ išėjimų skaičių su papildomais moduliais
	Iki 4 arba 7 modulių priklausomai nuo procesoriaus. Moduliai prie procesoriaus prijungiami be papildomų kabelių ar įrangos.

	4.
	Įėjimų/ išėjimų signalų išplėtimo moduliai
	Diskretiniai įėjimų/ išėjimų moduliai:  nuo 8 iki 32 signalų viename modulyje.
Analoginiai įėjimų/ išėjimų moduliai: nuo 1 iki 8 signalų viename modulyje.

	5.
	Greitieji skaitliukai 
	Ne mažiau 2 kanalai iki 5 kHZ ir ne mažiau 2 kanalai iki 20 kHZ.

	6.
	Maitinimo įtampa
	Priklausomai nuo procesoriaus tipo : 24 VDC arba 100..240 VAC.

	7.
	Programa ir atmintis
	

	8.
	Programos dydis
	Ne mažiau 3000 instrukcijų

	9.
	Programos ciklinis vykdymo greitis
	1000 instrukcijų per 1ms

	10.
	Vidinė procesoriaus atmintis
	3000 16 bitų atminties žodžių;
256 atminties bitų;
128 laikmačiai;
128 skaitliukai.

	11.
	PID reguliatorius
	Ne mažiau 14 PID reguliatorių

	12.
	Komunikacija
	

	13.
	Komunikacijos portai
	Integruotas portas palaikantis PROFINET IO ir PROFINET IO Device, vienas RS485 portas, galimybė papildomai išplėsti pridedant dar vieną RS232 arba RS485 portą.

	14.
	Komunikacijos protokolai
	Modbus RTU, ASCII.

	15.
	Kalendorius
	

	16.
	Tikslumas
	Iki 30s nukrypimas per mėnesį prie 25.°C

	17.
	Darbinė aplinka
	

	18.
	Darbo temperatūra 
	°C 0…+ 55

	19.
	Saugojimo temperatūra
	°C - 25…+ 70

	20.
	Aplinkos drėgnumas 
	30 iki 95 %, be kondensato

	21.
	Apsaugos laipsnis 
	IP 20

	22.
	Darbo atitudė m
	0…2000

	23.
	Saugojimo atitudė m
	0…3000

	24.
	Atsparumas smūgiams m/s2
	147 (15 gn) iki 11 ms

	25.
	Valdiklio programavimo programinė įranga
	

	26.
	Programavimo kalbos
	Turi būti galimybė programuoti programavimo būdais: “Ladder logic”, “Instruction list”, „Function block“

	27.
	Programos simuliavimas
	Turi būti galimybė simuliuoti programą be valdiklio, tiktai su programine įranga.



4.3.3. Operatoriaus pultelis (OP).
Loginis laisvai programuojamas valdiklis turi turėti grafinį operatoriaus pultelį. Operatoriaus Pultelio (OP), programinės įrangos reikalavimai.
Iš OP turi būti galima nuskaityti tiek analogines, tiek skaitmenines proceso vertes, pvz., apie veikiančius variklius ir kt. Iš vidinio meniu turi būti galima paleisti ir sustabdyti paprogrames, keisti visus operacijų parametrus ir valdyti įrenginius pusiau-automatiniu režimu. Pusiau automatinis režimas apibrėžiamas kaip režimas, kai PLV paprogramė sustabdoma ir į šią paprogramę įeinantys įrenginiai valdomi mygtukais. pvz. variklio paleidimas, kt.. Kuomet išrinkimo/valdymo perjungikliais nustatomas rankinis režimas.
2 lentelė.
	Nr.
	Reikalavimas
	Reikšmė

	1.
	Standarto atitikimas 
	EN 61131-2, IEC 61000-6-2, FCC(Class A), UL 508, UL 1604

	2.
	Darbo temperatūra
	-10....500C

	3.
	Maitinimo įtampa 
	24V ÷ 240V

	4.
	Vartojama galia
	≤ 17W

	5.
	Montavimas 
	Ant skydo

	6.
	Ekranas 
	Tipas 
	Lietimui jautrus

	
	
	Pašvietimas (eksploatavimo)
	≥ 40000 val.

	
	
	Reguliuojamas pašvietimas (dimmable)
	Taip

	7.
	Skirtas darbui lauko sąlygomis (Outdoor)
	Taip

	8.
	Protokolas
	Modbus, TCP/IP 

	9.
	Ekrano įstrižainė
	Ne mažiau 4”



4.3.4. Dažnio keitikliai.
3 lentelė.
	Eil. Nr.
	Reikalaujamas parametras
	Reikalaujama reikšmė

	1.
	Įėjimo įtampos ribos
	Nuo  210V iki ne mažiau 560V

	2.
	Minimali valdymo maitinimo įtampa
	Ne daugiau 120VAC

	3.
	Maksimali valdymo maitinimo įtampa
	Ne mažiau 245VAC

	4.
	Skaitmeninių įėjimų nominali įtampa 
	24VDC

	5.
	Valdomų fazių skaičius
	3

	6.
	Apsaugos klasė
	Ne mažiau IP20

	7.
	Įėjimo, išėjimo jėgos gnybtų (variklio lėto paleidimo įrenginio išorėje) apsauginiai gaubtai
	Taip

	8.
	Minimali darbo aplinkos temperatūra
	Ne daugiau  -20 0C

	9.
	Maksimali darbo aplinkos temperatūra
	Ne mažiau +45°C

	10.
	Išėjimo įtampos (Voltage Ramp) kontrolė
	Taip

	11.
	Sukimo momento kontrolė (Torque Ramp)
	Taip

	12.
	Sąsaja
	Modbus

	13.
	Srovės ribojimo funkcija
	Taip

	14.
	Variklių apsauga nuo perkrovos
	Taip

	15.
	Apsauga nuo variklio rotoriaus užstrigimo
	Taip

	16.
	PTC sensorių prijungimo terminalas
	Taip

	17.
	Apsauga nuo fazės dingimo, fazių sekos pasikeitimo ir fazių disbalanso
	Taip

	18.
	Analoginis 4-20mA išėjimo terminalas
	Ne mažiau 1vnt.

	19.
	Variklio srovės perdavimas analoginiu išėjimu
	Taip

	20.
	Keičiamas analoginio išėjimo perdavimo koeficientas
	Taip

	21.
	Programuojamos išėjimo relės
	Ne mažiau 3vnt.

	22.
	Išėjimo relės funkcija:  dirba
	Taip

	23.
	Išėjimo relės funkcija:  pilna įtampa
	Taip

	24.
	Išėjimo relės funkcija:  nėra gedimo
	Taip

	25.
	Valdymo galimybė įrenginio klaviatūros pagalba
	Taip

	26.
	Atskiras mygtukas vietinio/distancinio valdymo perjungimui
	Taip

	27.
	Distancinio valdymo galimybė
	Taip

	28.
	Spausdintos plokštės padengimas apsauginiu lako sluoksniu
	Taip

	29.
	Galimybė prijungti išnešamą valdymo pultą
	Taip

	30.
	Visų parametrų pavadinimai, pranešimai apie klaidas, įspėjimai ir kita informacija turi būti pateikiama paprastu tekstu, kuris leistų naudotojui suprasti rodomą informaciją be instrukcijos ar simbolių lentelės.
	Taip

	31.
	Tiekėjas privalo pateikti užtikrinimą, jog Lietuvoje yra veikianti šios rūšies įrenginių priežiūros ir remonto tarnyba.
	Taip

	32.
	Įrenginys turi būti naujas, nenaudotas
	Taip

	33.
	CE ženklinimas
	Taip



4.3.5. Įtampos kontrolės relės.
	Įtampos kontrolės relė turi sekti trijų fazių parametrus, fazių seką, fazės dingimą, fazių disbalansą, neleistiną įtampos padidėjimą ir sumažėjimą. Kad išvengti relės suveikimo esant trumpalaikiams įtampos svyravimams ir fazių disbalansui, relės turi būti elektroninio tipo su skaitmeniniu indikatoriumi ir galimybe nustatyti reikiamus parametrus. Darbo aplinkos temperatūra -40...+700C. Relė turi turėti du persijungiančius kontaktus, kontaktų jungiamoji geba 3A 230VAC. Įtampos kontrolės relės turi būti montuojamos ant montažinio DIN bėgelio.
4.3.6. Kabeliai.
	Turi būti pateikti visi reikalingi jėgos ir signalų kabeliai, būtini kontrolei ir stebėjimui, skerspjūvis turi būti 0,5-0,75 mm2 . Signaliniai kabeliai matavimo signalams 4-20mA turi būti suporuoti ir ekranuoti, turėti atsargines poras. Prietaisų kabeliai turi būti klojami atskirai nuo jėgos kabelių. Kabeliai klojami plastikiniuose loveliuose ar vamzdžiuose. Kabeliai turi būti patikimai pažymėti su informacija apie numerį ir kabelio tipą. Prietaisų maitinimo kabeliai PVC tipo su dviguba izoliacija, skerspjūvis turi būti 0,75-1,5mm2.
4.3.7. Tarpinės relės.
	24V ir 230V grandinių komutavimui turi būti naudojamos tarpinės relės. Tarpinės relės turi turėti 2 arba 4 persijungiančius kontaktus, ritės turi būti PCB tipo su suveikimo indikacijomis, įstatomos į lizdus, kurie montuojami ant montažinio DIN bėgelio. Relės darbo aplinkos temperatūra -40...+70°C. Apsaugos klasė IP20.
4.3.8. AVS spintų šildymas.
	AVS spintų šildymui naudoti termostatus su reguliuojama rankenėle kontroliuoti šildymo elemento darbą ir temperatūrą. Šildymo elementas aliuminio profilio, montuojamas ant montažinio DIN bėgelio.
4.3.9. Režimo išrinkimo/valdymo perjungikliai. 
	Režimo išrinkimo/valdymo perjungikliai turi būti tvirtos modulinės konstrukcijos su šviesine valdomo įrenginio darbo indikacija, apimančios panašius jungimo elementus, kad būtų patikimas kontaktų suveikimas. Jungiklis turi veikti -450 - 00 +450 kampais. Tinkamai pažymėtas (išgraviruotas) padėties indikatorius turi aiškiai rodyti pasirinktą  jungiklio padėtį. Apsaugos laipsnis IP44.
	Indikaciniai diodai LED turi būti apvalios, min. 20 mm skersmens, su linzėmis, kuriose išgraviruotas tekstas ar ženklas. Vardinė įtampa turi atitikti maitinimo šaltinio įtampą. 
	Linzių spalva: žalia - įrenginio veikimas; raudona - įrenginio stabdymas; geltona - avarinis stovis, aliarminis pranešimas.
4.3.10. Indikacinės LED lemputės.
	Indikacinės LED lemputės turi būti apvalios, min. 20 mm skersmens, su linzėmis. Šalia lempučių turi būti išgraviruotas tekstas arba ženklai. Nominali įtampa turi atitikti maitinimo šaltinį.
Linzių spalva: žalia įrenginio veikimas ar atidarymas; raudona įrenginio stabdymas; geltona avarinis stovis, aliarminis pranešimas.
4.3.11. Mygtukai.
	Mygtukų mechaninis atsparumas ne mažiau kaip 0,2 mln ciklų.
Valdymo mygtukai – naudojami distanciniam įrenginių valdymui, taip pat automatizavimo ir signalizacijos grandinėse.
	Valdymo mygtukų spalva: juoda (žalia) – paleidimas, atidarymas, bandymas;  raudona – stabdymas, uždarymas.
	Pagrindiniai reikalavimai:
· kontaktų skaičius – pagal poreikį;
· įtampa 230 V, 50 Hz;
· srovė 10A;
· suveikimas paspaudus;
· impulsinė funkcija;
· užrašas, nurodantis paskirtį.
4.4.  Darbų vykdymas
4.4.1. Vėdinimo sistemos valdymo skydas.
	Valdymo skyde AVS turi būti montuojami įvadiniai, paskirstymo, komutaciniai, paleidimo, valdymo, signalizacijos, matavimų ir duomenų perdavimo elektros įrenginiai. Jėgos ir valdymo kabelių įvedimo angos turi būti atskiros, bei naudojami sandarikliai, kurių diametras parenkamas pagal kabelio diametrą. Apsaugos klasė ne žemesnė kaip IP65.  
	AVS turi būti numatyta oro temperatūros kontrolės sistema. Projektiniuose sprendiniuose laikoma, kad normali darbo aplinkos temperatūra skydo viduje +5…+40ºC. Oro temperatūrai viršijus viršutinę ribą, turėtų įsijungti oro šalinimo ventiliatorius, o nukritus žemiau apatinės ribos, turėtų įsijungti elektrinis oro šildytuvas. Oro temperatūros reguliavimas derinamas projektavimo metu. Šildytuvo galia parenkama įvertinus numatomas skydo termoizoliacines priemones. Tolygiam oro temperatūros pasiskirstymui skydo viduje užtikrinti gali būti numatytas ventiliatorius. Parenkant AVS skydo komponentus, turi būti pakartotinai įvertintos jų kaip komplektinio elektrotechnikos įrenginio visumos darbo aplinkos temperatūrų ribos. Siekiant sumažinti eksploatacines išlaidas, prioritetas turėtų būti suteikiamas žemose temperatūrose veikiančių valdymo automatikos komponentų įrangos komplektui.  
	AVS turi būti sumontuotas vidaus apšvietimas .
	El. variklių maitinimo grandinės turi turėti apsaugos automatinius išjungiklius, kontaktorius, terminės apsaugos reles, dažnio keitiklius ir kitus būtinus priedus. 
	AVS skydo viduje turi būti numatytas dėklas dokumentams bei išpildomosios dokumentacijos komplektas su to skydo vidinių ir išorinių sujungimų schemomis, specifikacijomis, įrenginių išdėstymu ir vartotojo instrukcija.
	AVS skyde turi būti mažiausiai 20 laisvos vietos papildomiems prietaisams instaliuoti.
4.4.2. Įrenginių montavimas.
	Visi įrenginiai turi būti sumontuoti taip, kad prie jų būtų patogu prieiti, aptarnauti ir reikalui esant pakeisti.
	Montavimo vieta turi būti parinkta taip, kad įrenginiai nebūtų pažeisti ar sugadinti drėgmės, karščio, šalčio, vibracijos ir t.t. Montažas turi būti atliktas laikantis įrenginių gamintojo montavimo instrukcijų. Automatiniai išjungikliai skyduose turi būti horizontaliame išdėstyme taip,  kad prijungimo gnybtai automatinio išjungiklio atžvilgiu būtų viršuje ir apačioje.
	Įrenginiai turi būti parinkti taip, kad jie galėtų dirbti be sutrikimų esant blogiausioms aplinkos sąlygoms.
4.4.3. Kabeliai ir apsauginiai vamzdžiai.
	Visi kabeliai turi būti instaliuoti pagal “Elektros linijų ir instaliacijos įrengimo taisyklės“ ELIĮT ir tvarką, atkreipiant dėmesį į galutinio rezultato vaizdą ar išdėstymą kitų aparatų bei įrenginių atžvilgiu. Kiekvienas kabelis turi būti paklotas vertikaliai, horizontaliai arba lygiagrečiai sienoms arba kitiems struktūriniams elementams. 
	Kabeliams ir vamzdžiams kertant betonines konstrukcijas, angos tarp jų ir statybinių konstrukcijų užsandarinamos statybiniu skiediniu, per visą statybinės konstrukcijos storį.
	Kabeliai visur turi būti pritvirtinti pakankamai tvirtai ir taip, kad atlaikytų visas mechanines apkrovas, atsirandančias dėl kabelių svorio, bet ne rečiau nei kas 200mm.
	Kabeliai neturi susipinti ir kai tvirtinami lygiagrečiai, kaip galima ilgiau neturi kirstis. 	Kabeliai neturi būti sulenkti mažesniu skersmeniu nei rekomenduota gamintojo. 
	Kabeliai tarp skirtingų įrenginių turi būti ištisiniai, be jokių sujungimų. Kur sujungimai reikalingi, juos suderinti su Užsakovu.
	Kabeliai turi būti papildomai apsaugoti tokioje aplinkoje, kur jie gali būti pažeisti mechaniškai. Tai būtina atlikti vietose, kur kabeliai kerta perdenginį, sienas arba klojami tranšėjose ar paviršiumi atskirai mažesniame nei 1,2 m aukštyje nuo užbaigtų perdenginių arba žemės paviršiaus. Instaliacijos apsaugai naudoti nedegius, lanksčius elektros instaliacinius plastikinius PVC vamzdžius, kurių lygi vidinė sienelė, kad būtų atsparūs agresyviai aplinkai, skersmuo bent 30% didesnis nei į juos instaliuojami kabeliai, kad reikalui esant, kabelius būtų galima lengvai pakeisti bei papildomai nutiesti naujus. Jėgos ir signaliniai kabeliai turi būti klojami atskiruose apsauginiuose vamzdžiuose. Jeigu trys ar daugiau kabelių eina lygiagrečiai užbaigtu paviršiumi, tai gali būti naudojami kombinuoti tvirto plieno kanalai, visi kanalai turi būti įžeminti.
	Kabelių ekranas turi būti įžemintas viename gale. Įžeminimas turi būti atliktas taip, kad kabelio šarvu netekėtų srovė. Kiekvienas kabelis ar įrenginys turi turėti savo atskirą įžeminimo gnybtą valdymo jėgos skyde.
	Prie įrenginio turi būti palikta pakankamai kabelio, kad reikalui esant būtų galima įrenginį patraukti 0,5 m. Atliekamas kabelio ilgis turi būti susuktas žiedu ir surištas dirželiais.
	Daugiagyslių laidų galams apspausti, kad užtikrinti patikimą sujungimą, turi būti naudojami tam tikslui skirti antgaliai.
	Skirtingos įtampos kabeliai, turi būti sugrupuoti atskirai ir į valdymo skydą turi patekti iš skirtingų pusių.
4.4.4. [bookmark: _Toc277749823][bookmark: _Toc281912564]Žymėjimas.
	Visi sumontuoti įrenginiai (davikliai, kabeliai ir t.t.) turi būti sužymėti. Žymėjimas turi būti atliktas ant balto plastiko su juodomis išgraviruotomis raidėmis. Visi užrašai turi būti lietuvių kalba. Žymėjimai turi atitikti projektinius žymėjimus ir kitą projektinę dokumentaciją.
	Visi žymėjimai turi būti suderinti su Užsakovu.
4.4.5. [bookmark: _Toc277749824][bookmark: _Toc281912565]Įrenginių žymėjimas valdymo skyde.
	Visi įrenginiai valdymo skydo viduje turi būti sužymėti, kad būtų galima identifikuoti įrenginį pagal techninę dokumentaciją. Jungiamieji laidai valdymo skydo viduje taip pat turi būti sužymėti. Kiekvienas režimų perjungiklis ir indikacinė lemputė turi turėti žymėjimą, kuriame būtų matomi aptarnaujamo įrenginio pavadinimas ir pasirenkama valdymo ar kontrolės funkcija.
4.4.6. [bookmark: _Toc277749825][bookmark: _Toc281912566]Laidų ir kabelių žymėjimas.
	Laidai ir kabeliai turi turėti savo laido arba kabelio numerį, markę, laidininkų kiekį ir storį, nurodant ilgį. Žymėjimas turi būti laido ir kabelio pradžioje ir  pabaigoje.
4.4.7. [bookmark: _Toc277749826][bookmark: _Toc281912567]Automatinio valdymo sistemos žymėjimas.
	Automatinio valdymo sistemos įrenginiai turi turėti raidinį - skaitmeninį žymėjimą, nurodantį, kuriai sistemai ar vartotojui priklauso įrenginys. Žymėjimai turi atitikti projektinius žymėjimus ir kitą projektinę dokumentaciją. Visi žymėjimai turi būti suderinti su Užsakovu. Žymėjimai neturi būti dedami ant nuimamų įrenginių dalių.
4.5.  Garantiniai įsipareigojimai
4.5.1. Rangovas atliktiems darbams ir pateiktai įrangai ar atsarginėms dalims suteikia nemažiau 24 (dvidešimt keturių) mėnesių garantinį laikotarpį;
4.5.2. Rangovas yra atsakingas už defektus viso garantinio laikotarpio metu;
4.5.3. Į iškvietimą telefonu ar el. paštu dėl gedimo garantiniu laikotarpiu Rangovas turi reaguoti greičiau nei per 4 (keturias) valandas;
4.5.4. Gedimo šalinimas gali trukti ne ilgiau kaip 2 (dvi) darbo dienas.
4.6.  Dokumentacija
	Baigus darbus Užsakovui turi būti pateikta dokumentacija:
· Vėdinimo sistemos  atliktų darbų priėmimo perdavimo aktai;
· Panaudotų medžiagų, gaminių, detalių kokybę patvirtinančius dokumentai;
· 3 atspausdintas projekto kopijas, įrengimų pasus, vartotojo instrukcijas;
· Skaitmeninėje laikmenoje pateikti vėdinimo sistemos projektus pdf. bei redaguojamu AutoCad formatu, įrengimų pasus, vartotojo instrukcijas;
· Sumontuotos įrangos naujumo deklaraciją;
· Atlikti įrenginių įžeminimų ir izoliacijos varžų matavimus, pateikti dokumentus;
· Dokumentaciją pateikti lietuvių kalba.
· Vykdytojas, turi pateikti programuojamų įrenginių naujas programos failų versijas būtinas pilnam sistemos atkūrimui. Ši informacija turi būti pateikta iškart po paslaugų suteikimo.

5. SUTARTINIŲ ĮSIPAREIGOJIMŲ VYKDYMO VIETA
5.1. Liepų g. 16, Zabieliškio k., Kėdainių raj.


Objektų apžiūra
Objektų apžiūrėjimui kontaktiniai VŠĮ Kauno regiono atliekų tvarkymo centro darbuotojų duomenys:
· Antanas Butkus +37060795212

